[{"text_idx": "#000002", "text": "Kirjutasin, kuidas tundsin, et Camilla La\u0308ckberg mind piisavalt lo\u0303bustanud, et tema raamatu(d) ka ise lo\u0303puks osta. \\\u201dLo\u0303vitaltsutaja\\\u201d oli ootamatu ja po\u0303nev, kuid Sebastian Bergmanni lood on Jo Nesbo ja Kepleri ko\u0303rval u\u0308hed minu lemmikud Skandinaava krimiskenes."}, {"text_idx": "#000003", "text": "Ootasin seda hetke, et avada \\\u201dNeed, kelle minevik ka\u0308tte sai\\\u201d ja saada aru, mis on saanud Sebastiani-Ursula-Vanja suhetest, mo\u0303rvarist mo\u0303rvaru\u0308hmas ning millist lugu sel korral lahendatakse. Po\u0303nevus minus to\u0303stis pead ja saaga 7. lugu ei valmistanud pettumust."}, {"text_idx": "#000005", "text": "#7 raamatu sarimo\u0303rvar oli aegade armulisim \u2013 vaid u\u0308ks lask ja perfektne mo\u0303rv. Nimekirja alusel \u2013 kiire, konkreetne ning peavalu mo\u0303rvajuurdlusele: kes on ja\u0308rgmine? Jah, nu\u0308u\u0308d Vanja juhtimisel all oleval mo\u0303rvaru\u0308hmal on tegemist osava snaiperiga, kelle tapmismuster tundub esmapilgul selge mustri ja plaanita. Esiti ei olnud selge ka ohvritevaheline seos, mida lugu vaikselt ja tasahilju siiski avama asus."}, {"text_idx": "#000006", "text": "Tuleb tunnistada, et mo\u0303rvari ajajoon tuleb ma\u0308ngu u\u0308sna kiirelt ja kurjategija isiksusega ei ole mingit mo\u0303istatamist. See on selge- mul lugejana tekkis juba ku\u0308simus, et kus on konks? Samm-sammult avati ka nn \\\u201dnimekirja, kes peavad surema\\\u201d tagamaid."}, {"text_idx": "#000008", "text": "Ootamatu mo\u0303rvar ja ko\u0303ik need, kelle minevik ka\u0308tte sai."}, {"text_idx": "#000009", "text": "Kui tundus, et snaiper tabatud ning nende olukord u\u0308heselt selge, ja\u0308i vaid ku\u0308simus \u2013 millest on juttu u\u0308leja\u0308a\u0308nud 1/3 jutust. Ja siis see tuli."}, {"text_idx": "#000010", "text": "Olen Sebastiab Bergmanni raamatute suur fa\u0308nn enneko\u0303ike ta\u0308nu a\u0308a\u0308rmiselt po\u0303nevatele tegelastele. Igal u\u0308hel oma inglid ja deemonid, mida ka pa\u0308ris edukalt tutvustatud ning cliffhangeritena ja\u0308etud. Eriti dramaatilise po\u0308o\u0308rde vo\u0303ttis minu jaoks viimane raamat, kus u\u0308ks mo\u0303rvau\u0308ksuse liige kogemata-pooltahtlikult oma kolleegi mo\u0303rvas ning u\u0308sna edukalt tema surma lavastas."}, {"text_idx": "#000011", "text": "See oli ka hetk, kus sain aru, et raamatu pealkiri \u2013 \\\u201dNeed, kelle minevik ka\u0308tte sai\\\u201d ei viidanud mitte ainult snaiper-armastajapaarile, kuid lugu puudutab ka mo\u0303rvaru\u0308hma oma tegelasi. Billy ja tema minevik. Sebastian oma deemonitega. Ja oi, kui po\u0303nevalt kohalt see ko\u0303ik ja\u0308lle pooleli ja\u0308i."}, {"text_idx": "#000012", "text": "Kas Sebastian Bergmanni needus lo\u0303ppeb?"}, {"text_idx": "#000013", "text": "Ootan va\u0308ga Sebastian Bergmanni saaga lo\u0303ppu \u2013 mitte sellepa\u0308rast, et see la\u0308bi saaks, vaid po\u0303hjusel, et raamat lo\u0303ppes taas mega po\u0303neva infoga."}, {"text_idx": "#000014", "text": "Kas saaga viimase raamatu nimeks saab \\\u201dNeed, kes tulid tagasi?\\\u201d , \\\u201dNeed, kes ei saanud surma\\\u201d vo\u0303i midagi muud, selgub juba varsti. Loodetavasti."}, {"text_idx": "#000017", "text": "Rongist vette. Vete Su\u0308gavusse. Paula Hawkings."}, {"text_idx": "#000019", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]